Ռոման Երյոմենկո

**Ռոման Ալեqսեևիչ Երյոմենկո** (, ), ֆինն ֆուտբոլիստ, հարձակվողական ոճի կիսապաշտպան, Ռոստով ֆուտբոլային ակումբի խաղացող։

Հադես է եկել Ֆինլանդիայի հավաքականի կազմում։ Ուկրաինայի առաջնության հաղթող, Ուկրաինայի Սուպերգավաթի կրկնակի դափնեկիր, Ռուսաստանի առաջնության հաղթող։ 2011 և 2014 թվականների Ֆինլանդիայի տարվա լավագույն ֆուտբոլիստ։

## Կարիերա
### Վաղ տարիներ
Սովետական ֆուտբոլիստ Ալեքսեյ Երյոմենկոյի որդին։ Երեք տարեկանում հոր հետ միասին տեղափոխվել է Ֆինլանդիա՝ քաղաք Պիետարսարի։ 2003 թվականին ստացել է ֆիննական քաղաքացիություն՝ պահպանելով ռուսականը։ Ալեքսեյ Երյոմենկոյի կրտսեր և Սերգեյ Երյոմենկոյի ավագ եղբայրն է։

### «Դինամո» (Կիև)
[left|thumb|Երյոմենկոն «[Դինամո (ֆուտբոլային ակումբ, Կիև)|Դինամոյի» կազմում (Կիև)|266x266փքս]]

2008 թվականի օգոստոսին անցել է բժշկական զննություն և մեկ տարվա վարձավճարային պայմանագիր կնքել Կիևի Դինամոյի հետ։ Վարձավճարի ավարտից հետո 2009 թվականին Դինամոն որոշել է օգտվել Ուդինեզեից Երյոմենկոյին գնելու իրավունքը և ֆուտբոլիստի հետ կնքել է պայմանագիր, որը գործել է մինչև 2014 թվականի հունիսի 30-ը։ Երյոմենկոն դարձել է Դինամոյի առաջին ֆուտբոլիստը, որը հանդես է գալիս սերիա Ա-ում, և  առաջին լեգիոները Ֆինլանդիայից։ Դինամոյում անցկացրած 2009/2010 մրցաշրջանում անցկացրել է 35 պաշտոնական հանդիպում, դրանցից 26-ը Ուկրաինայի առաջնությունում, և խփել մեկ գոլ։ 2010/2011 թվականներին Եվրոպայի Լիգայում Երյոմենկոն դարձել է մրցության ամենաշատ գոլային փոխանցումներ կատարողը։ Ընդհանուր Դինամոյի կազմում անցկացրած երեք տարվա ընթացքում Երյոմենկոն անցկացրել է 127 խաղ և խփել 7 գնդակ, դարձել է Ուկրաինայի առաջնության հաղթող և ուկրաինական Սուպերգավաթի կրկնակի դափնեկիր։

### «Ռուբին»
2011 թվականի օգոստոսին Երյոմենկոն 13 միլիոն դոլարով տեղափոխվել է Կազանի Ռուբին ակումբ։ 2012 թվականի մայիսի 9-ին Ռուսաստանի գավաթի եզրափակիչ խաղում փել է Ռուբինի միակ գնդակը Մոսկվայի Դինամոյի դարպասին։ 2013 թվականի ամռանը Մադրիդի Ատլետիկո ակումբը հեաքրքրվել է Երյոմենկոյով, բայց Ռուբինը պահանջեց 15 միլիոն եվրո, նույնիսկ չնայած այն փաստին, որ 2013/14 թվականից սկսած խաղացողը համարվել է լեգիոներ, որովհետև ուներ  ուներ Ռուսաստանի քաղաքացիություն, բայց երկրի հավաքականում խաղալ չի կարող։ 2014 թվականի օգոստոսին միակողմանի կարգով խզել է պայմանագիրը ակումբի հետ՝ օգտվելով ՖԻՖԱ կանոնակարգի 17 պարագրաֆից։ Ռուբինի ղեկավարությունը դա համարել է խախտում և դիմել ՖԻՖԱ վեճերի լուծման պալատ։ Երյոմենկոյի խոսքով՝ թերթերում գրվել է Շալկե-04 և այլ ակումբների՝ ֆուտբոլիստով հետաքրքրվելու մասին, բայց կոնկրետ բանակցություններ չեն եղել ինչպես նաև ասել է, որ վերջին տարիների ընթացքում ընդհանրապես չի եղել ոչ մի ռեալ առաջար Եվրոպայից, եղել է միայն հետաքրքրություն Մոսկվայի Դինամոյի կողմից։

### ԲԿՄԱ
[left|thumb|Երյոմենկոն [ԲԿՄԱ (ֆուտբոլային ակումբ, Մոսկվա)|ԲԿՄԱ-ի կազմում|272x272փքս]]
2014 թվականի օգոստոսի 25-ին ազատ գործակալի կարգավիճակով Երյոմենկոն պայմանագիր է կնքել Մոսկվայի ԲԿՄԱ ակումբի հետ։ Պայմանագիրը կնքվել է «3+1» սխեմայով։ Նախկինու ակումբը հետաքրքրվել է խաղացողով, երբ նա եղել է Ռուբինի խաղացող, ըստ Եվգենի Դիների, ԲԿՄԱ-ն առաջարկել է շուրջ € 4 միլիոն  բոնուսներով և տոկոսներով ֆուտբոլիստի հետագա վաճառքից, իսկ Ռուբինը պահանջել է շուրջ 10 միլիոն։ Նրանից հոտո, երբ Երյոմենկոն դարձել է ԲԿՄԱ-ի ֆուտբոլիստ, հայտնի է դարձել, որ Ռուբինը կստանա ֆուտբոլիստի համար € 5.9 միլիոն։

Իր նորամուտային խաղը ԲԿՄԱ-ի կազմում Երյոմենկոն անցկացրել է 2014 թվականի օգոստոսի 31-ին Ռոստովի դեմ խաղում (6:0), որտեղ աչքի է ընկել խփած գոլով։ Երկրպագուների կողմից ճանաչվել է ԲԿՄԱ-ի լավագույն ֆուտոլիստ 2014 թվականի սեպտեմբեր, նոյեմբեր և  դեկտեմբեր, 2015 թվականի մարտ ամիսներին։ Երյոմենկոն այդպես ճանաչվել է նաև ՌՖՊԼ լավագույն ֆուտբոլիստ 2014 թվականի հոկտեմբեր և դեկտեմբեր, և 2015 թվականի մարտ ամիսների արդյունքներով։ 2015 թվականի մայիսի 17-ին Սպարտակի հետ սկզբունքային դերբիում (4:0) դարձել է երկու գոլի հեղինակ։ Մրցաշրջանի արդյունքում ճանաչվել է մրցաշրջանի լավագույն խաղացող ՌՖՊԼ-ի և ԲԿՄԱ-ի երկրպագուների վարկածով։

2016/17 մրցաշրջանի սկզբում եղել է թիմի առաջատարը և 2016 թվականի հունիսին և օգոստոսին ճանաչվել ամսվա լվագույն խաղացող, քանի որ խփել է 3 գոլ և կատարել գոլային 1 փոխանցում ԲԿՄԱ-ի կազմում անցկացրած 5 խաղերում։ 2016 թվականի հոկտեմբերի 7-ին հեռացվել է թիմի բոլոր խաղերից մեկ ամսով։ 2016 թվականի նոյեմբերի 18-ին որակազրկվել է երկու տարով կոկաինի օգագործման համար։ 2017 թվականի մայիսի 14-ին Երյոմենկոն հայտարարել է, որ ուզում է հրաժարվել ԲԿՄԱ-ի հետ պայմանագրի ժամկետի երկարաձգումից։

### «Սպարտակ» (Մոսկվա)
2018 թվականի օգոստոսի 10-ին դարձել է Մոսկվայի Սպարտակ ակումբի խաղացող, բայց նորամուտը կատարել է միայն որակազրկման ժամկետի ավարտից հետ անցկացված առաջին խաղում՝ փոխարինման դուրս գալով Ենիսեյի դեմ հանդիպման (3:2) երկրորդ խաղակեսում։ Սպարտակի կազմում ընդհանուր առաջնության ընթացքում անցկացրել է 4 խաղ և աչքի չի ընկել ոչ մի արդյունավետ գործողություններով։ 2019 թվականի հունվարի 8-ին ակումբը խզել է ֆուտբոլիստի հետ պայմանագիրը։

### «Ռոստով»
2019 թվականի հունվարի 18-ին հայտնի է դարձել այն մասին, որ Երյոմենկոն կարիերան շարունակելու է Ռոստով ակումբում՝ կնքելով 2.5 տարվա պայամանագիր։ Մարտի 16-ին Ռուբինի դեմ արտագնա խաղում (2:0) խփել է իր թիմի երկու գոլերը։ Ապրիլի 3-ին Ռուսաստանի գավաթի կիսաեզրափակչի առաջին խաղում գրավել է Լոկոմոտիվի դարպասը։ Նույն խաղում Խվիչա Կվարցխելիան Երյոմենկոյի նկատմամբ տուգանային հրապարակում թույլ է տվել կանոնների խախտում, և մրցավարը նշանակել է 11 մետրանոց, որն իրացրել է Իվելին Պոպովը։ Ռոստովը Լոկոմոտիվի դեմ այդ խաղն ավարտել է ոչ-ոքի (2:2)։

2019 թվականի հունիսի 14-ին Ռոստովի հետ կնքել է 4 տարվա պայմանագիր։

## Կարիերան հավաքականում
2007 թվականին կատարել է նորամուտը  Ֆինլանդիայի հավաքականի կազմում, 2008 թվականին ընդգրկվել է հիմնական կազմում, 2012-2016 թվականներին պարբերաբար դաշտ է դուրս եկել հավաքականի հիմնական կազմում։

## Դիրքը դաշտում
Ունիվերսալ խաղացող է, կարող է հանդես գալ կիսապաշտպանության ցանկացած դիրքում, ինչպես նաև խաղացել է աջ, ձախ կենտրոնական պաշտպանի դիրքերում՝ կախված իրավիճակից։ Կիևի Դինամոյում, որտեղ նա խաղացել է 2008-2011 թվականներին, մարզիչները նախընտրել են նրան խաղադաշտ դուրս բերել որպես կենտրոնական կիսապաշտպան՝ շեշտը դնելով կամ հարձակվողական կամել պաշտպանական գործողությունների վրա։

## Ձեռքբերումներ
### Ակումբային
**«Դինամո» (Կիև)**
*Ուկրաինայի առաջնության հաղթող - 2008/09
*Ուկրաինայի առաջնության արծաթե մեդալակիր (**2**) - 2009/10, 2010/11
*Ուկրաինայի Սուպերգավաթի դափնեկիր - 2009, 2011

**«Ռուբին»**
*Ռուսաստանի գավաթի դափնեկիր - 2011/12
*Ռուսաստանի Սուպերգավաթի դափնեկիր - 2012

**«ԲԿՄԱ» (Մոսկվա)**
*Ռուսաստանի առաջնության հաղթող - 2015/16
*Ռուսաստանի առաջնության արծաթե մեդալակիր - 2014/15
*Ռուսաստանի գավաթի եզրափակչի մասնակից - 2015/16

### Անձնական
* Եվրոպայի Լիգայի լավագույն գոլային փոխանցումներ կատարող - 2010/11:
* Ֆինլանդիայի տարվա լավագույն ֆուտբոլիստ (մարզական հրատարակությունների լրագրողների և ֆեդերացիաների վարկածով) - 2011, 2014, 2015
* Ընդգրկվել է Ռուսաստանի առաջնության 33 լավագույն ֆուտբոլիստների ցանկում (**3**) - № 1 (2014/2015), № 2 (2012/2013), № 3 2015/2016.
* Ռուսաստանի ֆուտբոլի առաջնության ամսվա լավագույն ֆուտբոլիստ (**3**) — 2014 թվականի հոկտեմբեր, 2014 թվականի դեկտեմբեր, 2015 թվականի մարտ
* «Чемпионат» մարզական պորտալը Ռուսաստանի ֆուտբոլային Պրեմիեր Լիգայի հետ համատեղ Ռոման Երյոմենկոյին ընտրել է ՌՖՊԼ 2014/15 մրցաշրջանի MVP (ամենաարժեքավոր խաղացող)։

## Ընտանիք
Ամուսնացած է։ Կնոջ անունը Մարիկա է։ Զույգն ունի երեք երեխա՝ երկու աղջիկ, Արիանա (2011 ծնդյան տարեթիվը) և Ադելինա (2014 ծննդյան տարեթիվը), և որդի Ռոմե (2016 ծննդյան տարեթիվը)։

## Վիճակագրություն
### Ակումբային վիճակագրություն

### Հավաքականում

## Ծանոթագրություն

## Արտաքին հղումներ
* Ֆուտբոլիստի էջը ԲԿՄԱ-ի կայքում
* Детальная статистика игр в сборной Финляндии 
* 

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Ուդինեզեի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սիենայի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ